10. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 10 της 23 Ιαν./1 Φεβρ. 1978 (ΦΕΚ Α΄ 11) Περί εντάξεως ενίων περιοχών της Χώρας εις την Περιοχήν «Δ» προς ενίσχυσιν της Τουριστικής Αναπτύξεως. Λαβόν υπ' όψιν: 1.Τας διατάξεις του άρθρ.3 (παρ.1) του Ν.Δ. 1378/1973 «περί τροποποιήσεως και συμπληρώσεως του Ν.Δ. 1313/1972 «περί μέτρων ενισχύσεως της Τουριστικής Αναπτύξεως». 2.Την υπ' αριθ. 177/3.11.1975 πράξιν αυτού «περί καθορισμόυ ειδικών τουριστικών περιοχών δυνάμει του άρθρ.11 (παρ.1) του Ν.Δ. 1313/1972, ως ετροποποιήθη και συνεπληρώθη δια του 1378/1973 ομοίου, ως και την υπ' αριθ. 33/1976 ομοίου «περί καθορισμού ορεινών ζωνών δια την ανάπτυξιν του χειμερινού τουρισμού». 3.Τας ειδικάς επιδιώξεις του προγράμματος περιφερειακής αναπτύξεως, δια τας στερουμένας ετέρων πόρων αναπτύξεως περιοχάς, ως και την ανάγκην παροχής κινήτρων δια την διατήρησιν και τουριστικήν αξιοποίησιν κτιρίων κειμένων εις οικισμούς ειδικού αρχιτεκτονικού χαρακτήρος. (Αντί για τη σελ. 116,863(α) Σελ. 116,863(β) Τεύχος Δ93-Σελ. 83 Τουριστική Ανάπτυξη 18.Β.ο.7-10 436 4.Την υπ' αριθ. Ζ΄ 1688/20.12.1977 εισήγησιν του Υπουργού Συντονισμού, περί εντάξεως εις την Περιοχήν «Δ», ωρισμένων περιοχών της Χώρας, εντεταγμένων ήδη εις τας περιοχάς «Β» και «Γ», επί σκοπώ υλοποιήσεως, δια της παροχής ισχυροτέρων κινήτρων, των επιδιώξεων του προγράμματος τουριστικής αναπτύξεως εις τον τομέα της προσφοράς μικρών ξενοδοχειακών μονάδων (ξενοδοχείωνξενώνων) εις παραδοσιακούς οικισμούς, οι οποίοι θα προκύψουν εκ της μετασκευής ή επισκευής παλαιών αρχοντικών οικιών, διατηρητέων λόγω του ειδικού αρχιτεκτονικού χαρακτήρος αυτών. 5.Την διεξαχθείσαν μεταξύ των μελών του Υπουργικού Συμβουλίου συζήτησιν, αποφασίζει: 1.Εν τω πλαισίω οικονομικής ενισχύσεως των στερουμένων ετέρων πόρων ενίων περιοχών της Χώρας, έτι δε και της ανάγκης παροχής κινήτρων προς διατήρησιν και τουριστικήν αξιοποίησιν κτιρίων κρινομένων ως οικισμών ειδικού αρχιτεκτονικού χαρακτήρος ή χαρακτηριζομένων ως διατηρητέων, εντάσσει εις την Περιοχήν «Δ» τας ακολούθους επί μέρους περιοχάς: -Τας νήσους του Ιονίου Πελάγους (πλην της νήσου Κερκύρας) -Τον Νομόν Ευρυτανίας -Τον Νομόν Προβέζης -Τον Νομόν Θεσπρωτίας -Τον Νομόν Αρκαδίας -Τον Νομόν Ξάνθης -Τον Νομόν Ροδόπης -Τον Νομόν Έβρου -Τον Νομόν Λέσβου -Τον Νομόν Χίου -Τον Νομόν Σάμου -Τον Νόμον Δωδεκανήσου (πλην της νήσου Ρόδου) -Τον Νόμον Κυκλάδων (πλην της νήσου Μυκόνου) -Την Νήσον Σκύρον -Την Νήσον Κύθηρα -Τας βορείους Σποράδας (πλην της νήσου Σκιάθου) και τα Ζαγοροχώρια του Νομού Ιωαννίνων, εκ δε των καθορισθεισών δια της υπ' αριθ. 33/ 19.3.1976 πράξεως αυτού τους ακολούθους Δήμους και Κοινότητας: (ι)Τας κοινότητας Μακρυνίτσης, Πορταριάς, Τσαγκαράδας, Κατηχωρίου, Ζαγοράς, Μακρυρράχης, Ανηλίου, Κισσού και την θέσιν Χάνια και Δράκεια της περιοχής του όρους Πήλιον. (ιι)Τον Δήμον Μετσόβου της οροσειράς Πίνδος. (ιιι)Τους Δήμους και Κοινότητας Δελφών, Αραχώβης, Αμφικλείας, Άνω και Κάτω Πολυδρόσου και Επταλόφου της περιοχής του όρους Παρνασσός. Σελ. 116,864(β) Τεύχος Δ93-Σελ. 84 (ιv)Τους Δήμους Βεροίας και Ναούσης και τας Κοινότητας Κάτω Βερνίου και Κουμαριά της περιοχής του όρους Βέρμιον, και (v)Τας κοινότητας Πισσοδερίου, Ανταρκτικού, Αλώνων και τον Δήμον Φλωρίνης της περιοχής Φλωρίνης του όρους Βίτσι. 2.Ορίζει όπως:α)αι διατάξεις της παρούσης έχουν εφαρμογήν μόνον επί των περιπτώσεων της παρ.2α του άρθρ.13 του Ν.Δ. 1313/1972, ως ειδικώτερον καθορίζονται εις την υπ' αριθ. 539663/Ειδ. αριθ. 241/8.9.1976 απόφασιν του Υπουργού Προεδρίας Κυβερνήσεως «περί καθορισμού διαδικασίας καταβολής της εν άρθρ.13 παρ.2α του Ν.Δ. 1313/1972 ενισχύσεως» και β)η παροχή της κατά τα άνω υπό του Δημοσίου οικονομικής ενισχύσεως άρξηται από της δημοσιεύσεως της παρούσης εις την Εφημερίδα της Κυβερνήσεως, έχει δε εφαρμογήν επί των περιπτώσεων πραγματοποιουμένων εργασιών από της αυτής ημερομηνίας. 18.Β.ο.10 Τουριστική Ανάπτυξη 437